**1. DAG Søndag 22.4.12 Svelgen - Oslo – Kiel**

Vi reiser fra Svelgen ungd.skole kl. 0300 og med Kielfergen Color Fantasy/Magic fra Oslo kl. 1400, fremmøte kl. 1230. Kveldsbuffé. Etter hyggelig samvær, er det overnatting i 4-sengs lugarer.

**2. DAG Mandag 23.4.12 Kiel – Kobierzyce**

Etter frokost ankommer vi Kiel kl. 1000. Vi samles i bussen og starter turen mot Kobierzyce. Mat og overnatting på hotell **Lappo**.

**3. DAG Tirsdag 24.4.12 Kobierzyce - Oswiecim - Krakow**

Vi spiser frokost før vi reiser til Auschwitz II Birkenau, hvor vi får en omvisning av en guide fra museet. Gruppen får anledning til å legge ned blomster, og vi har et stille minutt ved monumentet, eller ved enden av togskinnene. Vi spiser brødmat i Centrum Dialogu, og reiser etter dette til Auschwitz I. Her fortsetter vi guidingen og avslutter med å se en 15 min film i kinosalen. Deltakerne får anledning til å legge ned blomster ved skyteveggen og det blir et minutt stillhet. Vi spiser middag og samles til en temakveld sammen med tidsvitne, hvis vi har vært så heldig å få med oss et tidsvitne på turen. Kvelden bruker vi til ettertanke. Skriv gjerne ned tanker og følelser. Det er en fin måte å bearbeide inntrykkene på. Vi kjører så til Krakow hvor vi overnatter på hotell **Junior.**

**4. DAG Onsdag 25.4.12 Krakow**

Etter frokost reiser vi til Wieliczka. **Kl.** **0910** besøker vi de berømte saltgruvene, som står på UNESCOs liste over bevaringsverdige kulturminnesmerker. Deretter reiser vi til Krakow sentrum hvor vi kan handle i bodene i den flotte markedshallen. Det er stort utvalg på fine sølvsmykker, ravsmykker, utskårne sjakkbrett, fine håndarbeider, malerier, håndslepet krystall og mye mer. I Krakow kan du finne mange gode og rimelige matsteder. Vi anbefaler en tur innom Mariakirken, med sitt berømte alter, og et besøk på Wawel-borgen. Om kvelden blir det folklore med felles middag og dans. En spesiell og fin opplevelse på turen. Vi overnatter på hotell **Junior** i Krakow.

**5. DAG Torsdag 26.4.12 Krakow – Tropical Islands (Tillegg, se side 2)**

Etter frokost reiser vi mot Berlin og Tropical Islands i Krausnick, 60 km syd for Berlin. Det er et ”tropisk paradis” med innsjøer, øyer strender, badevann med 30 grader. Her finnes bl.a. en 25 m høy vannrutsjebane, opp til 70 km/t. I regnskogen som har over 500 plantearter inneholder også en informasjons sti. Vi spiser kveldsmat og overnatter i telt inne i **Tropical Islands**. Ta med badetøy, håndkle og lakenpose/dynetrekk. Husk å drikke mye vann.

**6. DAG Fredag 27.4.12 Tropical Islands – Berlin**

Etter frokost reiser vi mot Berlin. Vi besøker Stasi fengselet **kl. 1000-1130**. Det blir en bussightseeing der vi kjører Unter den Linden, forbi Brandenburger Tor og Riksdagen. Hvis dere ønsker, kjører vi opp til ”Gedenkstätte Berliner Mauer”, et dokumentasjonssentrum og minnesmerket Berlin-muren. Det blir så mulighet for en spasertur i byen. Mat og overnatting på hotell **Alecsa am Olympiastadion** i Berlin.

**7. DAG Lørdag 28.4.12 Berlin – Spornitz**

Etter frokost reiser vi til KZ Sachsenhausen. De fleste forhenværende norske fanger har sittet i denne leiren. Reisen går videre til Fürstenberg, hvor vi spiser middag. Etter middagen blir det en omvisning i kvinneleiren KZ Ravensbrück. Vi kjører videre til Spornitz hvor vi spiser mat og overnatter på **Landhotel Spornitz.**

**8. DAG Søndag 29.4.12 Spornitz – Kiel**

Kl. 0900 frokost. Avreise til Kiel kl. 1000. Vi reiser med Color Line Color Fantasy/Magic kl. 1400. Oppmøte kl. 1230. Kveldsbuffé. Overnatting i 4-sengs lugarer.

**9. DAG Mandag 30.4.12 Oslo - Svelgen**

Frokostbuffé ombord. Kl. 1000 er vi fremme i Oslo. Ankomst Svelgen ungd.skole kl. 1900

**Grunnprisen inkluderer:**

Buss og sjåfør i 9 dager

Ferge Oslo-Kiel i 4-sengs innvendige lugarer t/r

6 Overnattinger på hotell i flersengs rom

8 Frokoster

10 Middager eller kveldsmat

Folklore

Inngangspenger og guide i Auschwitz/Birkenau

Inngangspenger og guide i Saltgruvene

Veiskatter

Reiseleder

Guide i Bernauer Strasse, Stasi fengsel (Forbehold om kapasitet)